**28.03.2022**

**Владимир Уйба да Александр Цыбульский сёрнитчисны, мый Коми Республика да Архангельск обласьт костын бара кутасны лэбавны самолётъяс**

Рака тӧлысь 27 лунӧ Сыктывкарын удж серти аддзысьлісны Коми Республикаса Юралысь да Архангельск обласьтса губернатор. Владимир Уйба да Александр Цыбульский видлалісны социальнӧй да экономика юкӧнын ӧтув уджалӧм, сы лыдын регионъяс костын сынӧд пыр йитчӧм, вӧр предприятиеяслысь да Архангельскса саридз портлысь ӧтувъя уджсӧ котыртӧм, пытшкӧсса туризм сӧвмӧдӧм, культура йитӧдъяс вынсьӧдӧм серти да мукӧд юалӧм.

Владимир Уйба пасйис, мый Коми Республика да Архангельск обласьт важсянь нин ӧтув уджалӧны да ёртасьӧны. Йитӧдъяссӧ колӧ вынсьӧдны, торйӧн нин ӧні, кор ортсыса геополитическӧй серпас вӧсна вежсьӧ олӧмыс.

«Ӧні сэтшӧм кад, кор торйӧн нин колӧ отсавны и йӧзлы, и бизнеслы. Вӧзъя миян Веськӧдлан котыръяслы уджавны сы серти, медым регионъяс костын лэбалісны самолётъяс. Коркӧ тадзи вӧлі нин – 1930 вося урасьӧм тӧлысь 4 лунӧ Архангельск – Усть-Сысольск [тадзи водзын шусис Сыктывкар, - пасйӧд] маршрутті лэбис медводдза самолёт. Тасянь заводитчис Роч Войвылын пассажиръясӧс новлӧдлӧм. Йӧзлы тайӧ вӧлі бур. Сідзжӧ миянлы зэв тӧдчана Архангельскса порт. Ми дасьӧсь нуны сы пыр 300 сюрс гӧгӧр тонна груз, торйӧн нин вӧр. Ӧні колӧ разьны логистика серти юалӧмъяс. Бизнес виччысьӧ тайӧс», - шуис Владимир Уйба.

«Ме ошка Тіянлысь вӧзйӧмнытӧ. Миянлы колӧ, медым самолётъяс лэбалісны унджыклаӧ. Йитны миянлысь юркаръяснымӧс – зэв коланатор. Порт серти – гӧгӧрвоана, мый ӧнія лоӧмторъясыс – вӧвлытӧмӧсь, тӧлктӧмӧсь да инӧд боксянь подулавтӧмӧсь. Мӧд боксянь, Россия дорӧ санкцияясыс восьтӧны выль позянлунъяс войвывса портъяслы. Ассянь ме верма висьтавны, мый матысса регионъяслы ми вермам сетны медся бур условиеяс. Тайӧ колӧ и бизнеслы, и миян маті муяс костын гуманитарнӧй йитӧдъяс лӧсьӧдӧм вылӧ», - вочавидзис Александр Цыбульский.

Архангельск обласьтса губернатор пасйис, мый Балтикаын пыртӧм дзескӧдӧмъяссӧ тӧд вылӧ босьтӧмӧн, Архангельскса портъясын ёна содас грузооборот лыдыс. Сӧмын 2021 воӧ сійӧ вевтыртіс 6 млн тонна. Регионын эмӧсь порт инфраструктура паськӧдӧм серти проектъяс. Экономика вылӧ вермис эськӧ бура тӧдчыны, регионӧ кӧ вайисны унджык груз. Дженьыд туй вӧсна бизнеслӧн чинас тарифнӧй нагрузкаыс. Нӧшта на и регионса портъясті важысянь новлісны вӧр переработайтан прӧдуктъяс, эмӧсь компетенцияяс да колана сервисъяс.

Авиаперелётъяс серти Александр Цыбульский шуис, мый архангельскса аэропортын медводдзаысь историяын вонас локтіс-муніс 1 млн сайӧ морт. Тані воссисны выль рейсъяс Минеральнӧй Водыӧ, Краснодарӧ, Сочиӧ, Крымӧ. Кыкнан регионлы лоас бур, Архангельск обласьт да Коми Республика костын кӧ кутасны лэбавны самолётъяс.

Владимир Уйба да Александр Цыбульский сёрнитчисны лӧсьӧдны Веськӧдлан котыръяс костын уджалан группа, коді кутас уджавны сы серти, медым регионъяс костын бара лэбалісны самолётъяс, да корсьны ӧтувъя уджын бур нырвизьяс.

**28.03.2022**

# **Владимир Уйба и Александр Цыбульский договорились восстановить авиаперелёты между Республикой Коми и Архангельской областью**

Рабочая встреча Главы Республики Коми и Губернатора Архангельской области состоялась 27 марта в Сыктывкаре. Владимир Уйба и Александр Цыбульский обсудили вопросы социально-экономического сотрудничества, в том числе возобновления авиасообщения между регионами, организации взаимодействия между лесными предприятиями и Архангельским морским портом, развития внутреннего туризма, укрепления культурных связей и другие.

Владимир Уйба отметил, что Республику Коми и Архангельскую область издавна объединяют деловые и дружественные связи. И их нужно укреплять, особенно сейчас, когда внешняя геополитическая ситуация диктует новые вызовы.

«Сейчас такое время, когда очень важно помочь и людям, и бизнесу. Предлагаю проработать на уровне наших правительств регулярное авиасообщение между регионами. Когда-то оно было – 4 февраля 1930 года состоялся первый рейс Архангельск – Усть-Сысольск [так раньше назывался Сыктывкар, - прим.], который положил начало регулярным пассажирским перевозкам на Русском Севере. Для людей это было удобно. Также для нас имеет большое значение Архангельский порт. Мы готовы перевозить через него порядка 300 тысяч тонн грузов, особенно леса. Сейчас стоит вопрос по логистике, и его необходимо решить. Бизнес этого ждёт», - сказал Владимир Уйба.

«Я абсолютно поддерживаю Ваши намерения. Мы заинтересованы в расширении географии полётов. Связать две наши столицы – крайне важно. Что касается порта – понятно, что события, которые сегодня происходят, - беспрецедентные, не имеют никакого здравого смысла и правовой основы. С другой стороны, санкции, которые применяются в отношении России, открывают совершенно новые возможности для северных портов. И я со своей стороны могу отметить, что мы бы могли соседним регионам предоставлять максимально удобные условия. Это было бы интересно и бизнесу, и для развития гуманитарных связей между нашими традиционно связанными, можно сказать, братскими, соседскими территориями», - поддержал Александр Цыбульский.

Губернатор Архангельской области отметил, что с учётом ограничений, которые появляются на Балтике, Архангельские порты прогнозируют существенное увеличение грузооборота. Только за 2021 год он превысил 6 млн тонн. В регионе есть проекты по расширению портовой инфраструктуры, и перенаправление грузопотока в регион могло бы иметь хороший эффект для экономики. С учётом того, что будет короткое транспортное плечо, для бизнеса снизится тарифная нагрузка. К тому же порты региона традиционно специализировались на перевалке продуктов лесопереработки, есть компетенции и необходимые сервисы.

Что касается авиаперелётов, по словам Александра Цыбульского, годовой пассажиропоток в архангельском аэропорте впервые за всю историю превысил 1 млн человек. Здесь появились новые рейсы в Минеральные Воды, Краснодар, Сочи, Крым, и возобновление авиасообщения между Архангельской областью и Республикой Коми станет крайне важным для обоих регионов.

Владимир Уйба и Александр Цыбульский договорились о создании межправительственной рабочей группы, которая займётся проработкой вопроса по восстановлению авиасообщения и поиском взаимовыгодных для сотрудничества направлений.

**Габова 2837**